אזרחות · שאלון 34281
מילון מושגים
מהי דמוקרטיה?
איך משתמשים במילון? בבגרות כתוב "הציגו מושג" — וההגדרה חייבת לבוא מהחומר שלמדתם, לא מהקטע. לכן: קוראים את המושג, מכסים את ההסבר ואומרים אותו במילים שלכם. בסוף בודקים את עצמכם במשחק ההתאמה שבעמוד הנושא.
הנושא במבט כולל
	מושג
	מה צריך לדעת

	כלליות
	כל אזרחי המדינה רשאים לקחת חלק בבחירות. אפשרות זו כוללת את זכות הבחירה של כלל האזרחים וכן את זכות ההיבחרות. במדינות דמוקרטיות יש הגבלת גיל לשתי הזכויות הללו. לדוגמה: במדינת ישראל גיל הבחירה לכנסת הוא 18 וגיל ההיבחרות לתפקיד ציבורי הוא 21

	חשאיות
	לא ניתן לדעת עבור מי הצביע הבוחר. זאת על מנת למנוע הפעלת לחצים על הבוחר ולאפשר בחירה חופשית (חופש בטוי)

	מחזוריות
	הבחירות חוזרות במרווחי זמן ידועים וסדירים הקבועים בחוק

	התמודדות חופשית/הוגנת
	הבחירות מאפשרות תחרות הוגנת המבוססת על חירויות וזכויות פוליטיות (במיוחד חופש הביטוי וחופש ההתאגדות)

	התנאי – הכלליות
	תנאי המחייב את המדינה הדמוקרטית להנגיש את הבחירות לכל בעלי זכות הבחירה במטרה לממש את זכותם הפוליטית אזרחית לבחור

	הגדרת הדמוקרטיה
	דמוקרטיה היא שלטון העם: העם הוא מקור הסמכות, והשלטון נבחר על ידו בבחירות חופשיות. לצד שלטון הרוב, הדמוקרטיה שומרת על זכויות המיעוט ועל זכויות היסוד של הפרט. דמוקרטיה מודרנית היא דמוקרטיה ליברלית: שילוב של שלטון העם עם שלטון חוק, הפרדת רשויות וזכויות אדם.

	עקרונות היסוד של הדמוקרטיה
	ריבונות העם: העם הוא מקור כוחו של השלטון.


מבוסס על חומרי עמוד הנושא באתר ועל מוקדי הלימוד של משרד החינוך (תכנית אשנב). חומר לתרגול ולחזרה עצמית.
